Nos, in Dei nomine, Constancius, Leterius [et] Berno vendimus eisdem monachis pratum unum in villa Besorniaco, in loco ubi Ad Vercherolas vocant, tres perticas habens in transverso, et in longum quantum tenet; et terminatur de duabus partibus terra Sancti Petri, de tertia de ipsa hereditate, de quarta parte prato communi. Actum Besorniaco. Fuit autem precium hujus venditionis XIIII denariorum. Signum Adalgaldis. S. Domeldis. S. Ermenaldi et aliorum testium suprascriptorum. Regnante Hugone rege.